, ଆନାକିନରା, ଏକ ବିକ୍ରୟ ନାମ କିନାରେଟ୍ ହେଉଛି ରିଉମାଟଏଡ ଆର୍ଥ୍ରାଇଟିସ୍, କ୍ରିଓପାଇରିନ-ଜଡିତ ପିରିଓଡିକ ସିଣ୍ଡ୍ରୋମ, ପାରିବାରିକ ଭୂମଧ୍ୟସାଗରୀୟ ଜ୍ୱର ଏବଂ ସ୍ଟିଲସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ଅମ୍ଳଜାନ ଚିକିତ୍ସା ଆବଶ୍ୟକ କରୁଥିବା କୋଭିଡ-୧୯ ଲୋକମାନଙ୍କଠାରେ ମଧ୍ୟ ବ୍ୟବହୃତ ହୁଏ । ଏହା ଚର୍ମ ତଳେ ଇଞ୍ଜେକ୍ସନ୍ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ଦିଆଯାଇଥିବା ସ୍ଥାନରେ ଯନ୍ତ୍ରଣା, ଉପର ଶ୍ୱାସନଳୀ ସଂକ୍ରମଣ, ମୁଣ୍ଡବିନ୍ଧା, ଅଇ, ଗଣ୍ଠି ଯନ୍ତ୍ରଣା ଏବଂ ଜ୍ୱର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ମଧ୍ୟ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଇଣ୍ଟରଲୁକିନ୍ ୧ ରିସେପ୍ଟର ଆଣ୍ଟାଗୋନାଷ୍ଟ ପ୍ରୋଟିନର ଏକ ରିକମ୍ବିନାଣ୍ଟ ସଂସ୍କରଣ ଯାହା ଇଣ୍ଟରଲୁକିନ୍ ୧ର ପ୍ରଭାବକୁ ଅବରୋଧ କରିଥାଏ । ୨୦୦୧ ଯୁକ୍ତରାଷ୍ଟ୍ରରେ ଏବଂ ୨୦୦୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆନାକିନରା ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ଏହାର ଏକ ସପ୍ତାହ ଖର୍ଚ୍ଚର ମୂଲ୍ୟ ୧୮୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୨୫୦ ଡଲାର ଅଟେ ।